༄༅། །ཡི་གེ་བརྒྱ་པ་འདོན་པའི་གདམས་ངག
༄༅༅། །ཡི་གེ་བརྒྱ་པ་འདོན་པའི་གདམས་ངག་ནི། བདག་༼ཐ་མལ་པ་ཉིད་༽ གི་སྤྱི་
བོར་པདྨ་དང་ཟླ་བའི་སྟེང་དུ་རྡོ་རྗེ་སེམས་དཔའ་དཔལ་ཧེ་རུ་ཀ ཞེས་བྱ་བ་སྐུ་མདོག་
དཀར་པོ། །རུས་པའི་རྒྱན་ཆ་དྲུག་གིས་བརྒྱན་པ། གཡས་རྡོ་རྗེ། གཡོན་དྲིལ་བུ། ཡུམ་རྡོ་
རྗེ་སྙེམས་མ་སྐུ་མདོག་དང་རྒྱན་ཡབ་དང་འདྲ། གྲི་གུག་དང་ཐོད་པ་འཛིན་པས་འཁྱུད་
པ། རྡོ་རྗེ་སྐྱིལ་ཀྲུང་ངམ། སེམས་དཔའི་སྐྱིལ་ཀྲུང་གིས་བཞུགས་པར་བསྒོམས་ལ། དེའི་
ཐུགས་ཀར་ཟླ་བ་ལ་ཧཱུྃ་དཀར་པོ་ཞིག་བསམས་ལ། ཧཱུྃ་ལས་འོད་འཕྲོས་པས། དེ་བཞིན་
གཤེགས་པ་ཐམས་ཅད་ཀྱི་ཐུགས་ཀྱི་སྙིང་པོ་ཡེ་ཤེས་ཀྱི་བདུད་རྩི་སྤྱན་དྲངས་ནས་ཧཱུྃ་ལ་
ཐིམ། ཧཱུྃ་ལས་བདུད་རྩི་བབས། ཧེ་རུ་ཀའི་སྐུ་གང་། དེ་ནས་དབྱིབས་བརྒྱུད། ཡུམ་གྱི་སྐུ་
གང་། ཡབ་ཡུམ་གྱི་སྐུ་ཐམས་ཅད་ལས་བདུད་རྩི་བབས། བདག་གི་སྤྱི་གཙུག་ནས་
ཞུགས་ཏེ་ལུས་ཐམས་ཅད་གང་ནས་བཤང་གཅི་གཉིས་དང་རྐང་མཐིལ་གཉིས་ལས་སྡིག་
པའི་དྲི་མ་ཐམས་ཅད་ཁ་དོག་༼ སྡིག་པ་ལ་ཁ་དོག་དང་དབྱིབས་སུ་གྲུབ་པ་མེད་ཀྱང་ལས་དང་པོ་པ་ལ་བློ་
སྦྱང་བའི་དམིགས་པ་ཡིན་གསུངས༽ ནག་པོའི་གཟུགས་ཀྱིས་འཐོན་པར་བསམ་ཞིང་། བདུན་
ནམ། ཉི་ཤུ་རྩ་གཅིག་གམ། བརྒྱ་རྩ་བརྒྱད་ལ་སོགས་པར་བཟླའོ། །རྒྱས་པའོ། །བསྡུས་པ་
ལྟར་ན། ཧེ་རུ་ཀའི་ཐུགས་ཀའི་ཧཱུྃ་ཉིད་ལས་འཛག་པར་བསྒོམ་པའོ། །མཐར་ཐུན་
འཇོག་ཀར་རྡོ་རྗེ་སེམས་དཔའ་༼ཨ་བྷི་དྷ་ན་ལས་བྱུང་བའི། བདག་ནི་མི་ཤེས་རྨོངས་པ་སྟེ། །ཞེས་སོགས་
བརྗོད་ཀྱང་ལེགས།༽ ཡབ་ཡུམ་བདག་རང་ལ་ཐིམ་པས་ལུས་གཞའ་ཚོན་ལྟ་བུར་གྱུར་པར་
བསྒོམ་མོ། །ལུང་བླང་བ་ནི།༼སྤྱིར་ལུང་བླང་བ་ལ་བཞི་ལས་མེད་དེ། དམ་བཅའ་བ་དང་། རྗེས་སུ་བཟླས་པ་
- 143 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ། ༼ཇ༽
དང་། བྱིན་གྱིས་རློབ་པ་དང་། ལུང་བསྟན་པའི་ལུང་ངོ་། །༽ ལན་གསུམ་རྗེས་སུ་བཟླས་པའི་ལུང་བྱིན་ལ།
དེ་ནས་དམ་བཅའ་བའི་ལུང་ནི། བླ་མ་རྡོ་རྗེ་སློབ་དཔོན་དགོངས་སུ་གསོལ། བདག་རྡོ་
རྗེ་མིང་འདི་ཞེས་བགྱི་བས་སྙིང་པོ་བྱང་ཆུབ་ལ་མཆིས་ཀྱི་བར་དུ་དཔལ་རྡོ་རྗེ་ཧེ་རུ་
ཀའི་ཡི་གེ་བརྒྱ་པ་བདུན་ལ་སོགས་པ་འདོན་པར་དམ་འཆའ་ལགས་སོ། །ཞེས་པ་དམ་
བཅའ་བའི་ལུང་བདུན་གྱི་གནས་སུ་ཉེར་གཅིག་ལ་སོགས་པ་བཅུག་པའོ། །དེ་ནས་བྱིན་
གྱིས་བརླབ་པའི་ལུང་ནི། བཅོམ་ལྡན་བདག་ལ་སྩལ་ལགས་ཀྱི། །བཅོམ་ལྡན་བདག་ལ་
བྱིན་གྱིས་རློབས། །ཞེས་པ་ལན་གསུམ་དང་། བླ་མས། བཅོམ་ལྡན་འདི་ལ་སྩལ་ལགས་
ཀྱི། །བཅོམ་ལྡན་འདི་ལ་བྱིན་གྱིས་རློབས། །ཞེས་པ་ལན་གསུམ་བརྗོད་དེ་མེ་ཏོག་མགོར་
བཞག་གོ །ཨོཾ་ཤྲཱི་བཛྲ་ཧེ་རུ་ཀ་ས་མ་ཡ། ༼དམ་ཚིག་གིས་༽ མ་ནུ་པཱ་ལ་ཡ།༼རྗེས་སུ་སྐྱོངས་ཤིག་༽
བཛྲ་ཧེ་རུ་ཀ་ཏྭེ་ནོ་པ་ཏིཥྛ།༼རྡོ་རྗེ་ཁྲག་འཐུང་ཉེ་བར་མནོས་ཤིག༽ རྀབྷོ་མེ་བྷ་ཝ།༼བདག་ལ་བརྟན་པའི་
རང་བཞིན་དུ་མཛོད་ཅིག༽ སུ་ཏོ་ཥྱོ་མེ་བྷ་ཝ།༼བདག་དག་པའི་རང་བཞིན་དུ་མཛོད་ཅིག༽ ཨ་ནུ་རཀྟོ་མེ་
བྷ་ཝ།༼བདག་ལ་ཆགས་པའི་རང་བཞིན་དུ་མཛོད་ཅིག༽ སུ་པོཥྱོ་མེ་བྷ་ཝ།༼བདག་མཛེས་པའི་རང་བཞིན་དུ་
མཛོད་ཅིག༽ སརྦ་སིདྡྷི་མེ་པྲ་ཡཙྪ།༼བདག་ལ་གྲུབ་པ་ཐམས་ཅད་སྩོལ་ཅིག༽ སརྦ་ཀརྨ་སུ་ཙ་མེ།༼བདག་
ལ་ཕྲིན་ལས་ཐམས་ཅད་མཛོད་ཅིག༽ ཙིཏྟཾ་ཤྲེ་ཡཾ་ཀུ་རུ་ཧཱུྃ།༼བདག་གི་སྙིང་ལ་གནས་པར་མཛོད་ཅིག༽ ཧ་
ཧ་ཧ་ཧ་༼སྐུ་བཞི་༽ ཧོ།༼ཡེ་ཤེས་༽ བྷ་ག་ཝཱན་༼བཅོམ་ལྡན་༽ བཛྲ་ཧེ་རུ་ཀ་མ་མེ་མུཉྩ།༼རྡོ་རྗེ་ཁྲག་འཐུང་
གིས་བདག་མ་གཏོང་ཅིག༽ བཛྲ་ཧེ་རུ་ཀོ྅བྷ་ཝ།༼རྡོ་རྗེ་ཁྲག་འཐུང་གི་རང་བཞིན།༽ མ་ཧཱ་ས་མ་ཡ་ས་
ཏྭ་ཨཱཿཧཱུྃ་ཕཊ།༼དམ་ཚིག་སེམས་དཔའ་ཆེན་པོ་ཕོབ་ཅིག༽ ས་མཱཔྟ་མི་ཐཱི།། །།
- 144 -

ས་ཆེན་ཀུན་དགའ་སྙིང་པོའི་གསུང་།